
Nr. 1837 din 20.02.2024

                                               Raport   de specialitate 

      Având in vedere Adresa Agentiei Nationale pentru Locuinte  nr. 2637 din 15.02.2024  înregistrată la Primăria Municipiului Marghita sub nr. 1763 din 16.02.2024

       În  baza referatului de aprobare nr. 1836 din 20.02.2024 întocmit de Primarul Municipiului Marghita, 
      În conformitate cu atribuţiile Consiliului Local conferite prin art 129 din OUG nr. 57/2019  privind Codul Administrativ, cu modificările şi completările ulterioare  si cu prevederile Legii nr. 152/1998 privind înfiinţarea A.N.L., republicată, cu modificările şi completările ulterioare , potrivit căreia administraţiile locale beneficiare de locuinţe A.N.L. au obligaţia  virării  lunare către ANL a  sumelor rezultate din cuantumul  chiriei reprezentând recuperarea investiţiei  , calculate în funcţie de durata normată de funcţionare a clădirii,

      Având in vedere dispoziţiile art. 8 alin.(10), (11) şi alin.(13) din Legea nr. 152/1998 privind înfiinţarea A.N.L., republicată, cu modificările şi completările ulterioare, a Ordonanţei  nr.22/2022 şi a HG nr. 962/2001:
    (10)  Administratorii locuinţelor prevăzuţi la alin. (2) stabilesc suprafeţele construite pe locuinţe, calculează chiria în baza modelului de calcul prevăzut prin normele metodologice pentru punerea în aplicare a prevederilor prezentei legi pentru fiecare locuinţă şi aplică coeficienţii de ponderare prevăzuţi la alin. (8) şi (9) pentru fiecare chiriaş, fără a depăşi nivelul maxim prevăzut la alin. (9^1), cu respectarea prevederilor alin. (9^4).

<LLNK810003329644000001>    (11) Chiria stabilită potrivit prevederilor alin. (10) se actualizează anual cu rata inflaţiei, în termen de 30 de zile de la data publicării ratei inflaţiei comunicate de către Institutul Naţional de Statistică pentru anul anterior şi, dacă este cazul, şi în baza coeficientului prevăzut la alin. (9). Administratorii locuinţelor prevăzuţi la alin. (2) au obligaţia de a comunica A.N.L., în termen de 10 zile de la aprobarea chiriei actualizate, o situaţie detaliată cu privire la cuantumul chiriilor defalcate pe tipuri de apartamente şi vârsta chiriaşilor, precum şi data scadentă a plăţii chiriei pentru fiecare chiriaş.

<LLNK820003329644100001>
    (12) Cedarea dreptului de folosinţă a locuinţei, repartizată în condiţiile alin. (3), de către titularul contractului de închiriere este interzisă, sub sancţiunea rezilierii de drept a contractului.

<LLNK810003329645000001>    (13)  Pentru locuinţele prevăzute la alin. (2), din cuantumul chiriei stabilite după aplicarea coeficienţilor de ponderare prevăzuţi la alin. (8) şi (9), suma reprezentând recuperarea investiţiei, prevăzută la alin. (7) lit. a), diminuată corespunzător, se virează, în termen de 30 de zile de la data la care plata chiriei devine scadentă, de către autorităţile administraţiei publice locale şi ale sectoarelor municipiului Bucureşti, precum şi autorităţile administraţiei publice centrale din domeniul învăţământului, respectiv din domeniul sănătăţii sau unele unităţi aflate în subordinea ori sub coordonarea acestor autorităţi, în contul A.N.L. deschis la Trezoreria Statului şi se utilizează pentru dezvoltarea fondului de locuinţe prin A.N.L., iar orice întârziere atrage plata de penalităţi, conform prevederilor alin. (14). În vederea centralizării, de către A.N.L., a sumelor reprezentând recuperarea investiţiei din cuantumul chiriei, autorităţile administraţiei publice locale, ale sectoarelor municipiului Bucureşti şi/sau centrale, care au în administrare locuinţe pentru tineri, destinate închirierii, au obligaţia de a transmite, lunar, situaţia centralizată cu sumele rezultate din recuperarea investiţiei, al cărei model se stabileşte prin normele metodologice pentru punerea în aplicare a prevederilor prezentei legi.

 <LLNK820003329645100001>
    (13^1) În cazul în care autorităţile administraţiei publice locale ale unităţilor administrativ-teritoriale şi ale sectoarelor municipiului Bucureşti sau autorităţile administraţiei publice centrale din domeniul învăţământului, respectiv din domeniul sănătăţii nu repartizează locuinţele în termen de 90 de zile de la data predării lor de către A.N.L. sau de la data vacantării lor, acestea au obligaţia de a vira sumele reprezentând recuperarea investiţiei din cuantumul chiriei neponderate conform prevederilor art. 8 alin. (9) şi (9^1) în contul A.N.L. deschis la Trezoreria Statului. Sumele se virează lunar şi orice întârziere în virarea sumelor acestora atrage plata de penalităţi conform prevederilor alin. (14).

    (14)  Penalităţile de întârziere prevăzute la alin. (13) şi (13^1), datorate A.N.L. pentru neîndeplinirea obligaţiilor de plată la scadenţă, reprezintă 0,05%/zi din suma datorată, dar nu mai mult de cuantumul sumei asupra căreia sunt calculate.

    (15) Locuinţele prevăzute la alin. (2) se înregistrează în contabilitatea autorităţilor publice locale, autorităţilor administraţiei publice locale ale sectoarelor municipiului Bucureşti şi/sau autorităţilor administraţiei publice centrale, care le au în administrare, cu respectarea prevederilor legale în materie, şi se supun procedurilor de reevaluare şi amortizare.

      Faţă de considerentele expuse anterior si de dispoziţiile legale menţionate, Compartimentul urmărire contracte  din cadrul aparatului de specialitate al primarului municipiului Marghita consideră oprtun şi legal înaintarea pentru adoptarea Consiliului Local a proiectului de hotărâre privind actualizarea cuantumului chiriilor cu rata  inflaţiei pentru anul 2024 comunicată de Institutul Naţional de Statistică pentru locuinţele construite de Agentia  Naţională  pentru Locuinţe în municipiul Marghita .
                 Inspector

            Burlibasa Ioana                                                 

